ಬೆಲೂಚಿಯವರ ಚಲನಚಿತ್ರ ವೃತ್ತಿಜೀವನ ೧೯೯೦ರ ಪ್ರಾರಂಭದಲ್ಲಿ ಆರಂಭಗೊಂಡಿತು. "La Riffa" (೧೯೯೧) ಹಾಗೂ "Bram Stoker's Dracula" (೧೯೯೨)ನಲ್ಲಿ ಚಿಕ್ಕ ಪಾತ್ರಗಳಲ್ಲಿ ಅಭಿನಯಿಸಿದಳು. "L'Appartement" ಚಿತ್ರದ ಲಿಸಾ ಪಾತ್ರಕ್ಕೆ ೧೯೯೬ರಲ್ಲಿ ಉತ್ತಮ ಸಹನಟಿ ಸೆಸರ್ ಅವಾರ್ಡ್‌ಗೆ ನಾಮನಿರ್ದೇಶನಗೊಂಡಳು ಮತ್ತು ಅದರಿಂದ ನಟಿಯಾಗಿ ಆಕೆಯ ಸ್ಥಾನವು ಚಿತ್ರಜಗತ್ತಿನಲ್ಲಿ ಬಲವಾಯಿತು. ಆಕೆಯು ವಿಶ್ವಾದಾದ್ಯಂತ ಪ್ರೇಕ್ಷಕರಲ್ಲಿ "ಮಲೆನಾ" (೨೦೦೦) ಚಿತ್ರದ ಪಾತ್ರದಿಂದ ಚಿರಪರಿಚಿತವಾದಳು ಮತ್ತು ಯೂರೋಪ್‌ನ ಹಲವಾರು ಚಿತ್ರಗಳಲ್ಲಿ ಅಭಿನಯಿಸಿದಳು ಮತ್ತು ಹಾಲಿವುಡ್‌ನ ಚಿತ್ರಗಳಾದ "ಟಿಯರ್ಸ್ ಆಫ್ ದಿ ಸನ್" (೨೦೦೩), "ದಿ ಮ್ಯಾಟ್ರಿಕ್ಸ್ ರಿಲೋಡೆಡ್" (೨೦೦೩), "ದಿ ಪ್ಯಾಶನ್ ಆಫ್ ದಿ ಕ್ರಿಸ್ಟ್" (೨೦೦೪), "ದಿ ಬ್ರದರ್ಸ್ ಗ್ರಿಮ್" (೨೦೦೫), "Le Deuxième souffle" (೨೦೦೭), "ಡೋಂಟ್ ಲುಕ್ ಬ್ಯಾಕ್" (೨೦೦೯), ಮುಂತಾದ ಚಿತ್ರಗಳಲ್ಲಿ ಅಭಿನಯಿಸಿದಳು.

ಇಂಡಿಯಾದ ರಾಜಕಾರಣಿ ಸೋನಿಯಾ ಗಾಂಧಿ ಜೀವನಚರಿತ್ರೆ ಆಧರಿಸಿದ ೨೦೦೭ರಲ್ಲಿ ಬಿಡುಗಡೆಯಾಗಬೇಕಿದ್ದ "ಸೋನಿಯಾ" ಚಿತ್ರದಲ್ಲಿ ಆಕೆ ಮುಖ್ಯಪಾತ್ರವನ್ನು ನಿರ್ವಹಿಸಬೇಕಿತ್ತು. ಆದರೆ ನಂತರದಲ್ಲಿ ಕೈಬಿಡಲಾಯಿತು. 
ಫ್ರೆಂಚ್ ಮತ್ತು ಇಟಾಲಿಯನ್ ಭಾಷೆಗಳಲ್ಲಿ ಬಿಡುಗಡೆಯಾದ "Shoot 'Em Up" (೨೦೦೭) ಚಿತ್ರಕ್ಕಾಗಿ ಬೆಲೂಚಿ ತನ್ನ ಸ್ವಂತ ಧ್ವನಿಯನ್ನು ನೀಡಿದಳು. ಅಲ್ಲದೆ ವೀಡಿಯೋ ಗೇಮ್ "ಕೈಲೀನಾ" ಗಾಗಿ ತನ್ನ ಧ್ವನಿಯನ್ನು ನೀಡಿದಳು, ಹಾಗೂ ೨೦೦೫ರ ಅನಿಮೇಟೆಡ್ ಚಿತ್ರ ರೊಬೋಟ್ಸ್‌ನ ಫ್ರೆಂಚ್ ಅನುವಾದಕ್ಕಾಗಿ ಧ್ವನಿ ನೀಡಿದ್ದಾಳೆ.

ವೈಯಕ್ತಿಕ ಜೀವನ
ಪ್ರಶಸ್ತಿಗಳು ಮತ್ತು ಇತರೆ
ಸಿನಿಮಾ
ಮಾಡೆಲಿಂಗ್